
Perdana Menteri,

Datuk Seri Ahwar
Ibrahim terus menunjukkan
komitmen kukuh dalam
memperjuangkan
kesejahteraan rakyat,
khususnya golongan pekerja
estet.

Majlis Pecah Tanah bagi
Projek Program Residensi
Rakyat (PRR) Harmoni
Madani Bestari Jaya, Selangor
yang berlangsung pada 15
Februari lalu merupakan bukti
nyata usaha kerajaan dalam
memastikan pekerja estet
memperoleh kediaman yang
selesa dan berkualiti.

PRR itu adalah projek
kerjasama antara Kerajaan
Persekutuan melalui
Kementerian Perumahan
dan Kerajaan Tempatan
(KPKT), Kerajaan Selangor,
Perbadanan PR1IMA Malaysia
(PR1MA) sebagai agensi
pelaksana dan Syarikat
Berjaya Corporation Berhad
(BCB).

Kos pembangunan
keseluruhan berjumlah RM75
juta yang membabitkan
peruntukan daripada Kerajaan
Persekutuan sebanyak RM40
juta dan Kerajaan Negeri
Selangor sebanyak RM35 juta.
Ia dijangka disiapkan dalam
tempoh selama 24 bulan
dengan kos seunit rumah
dianggarkan RM300,000
dan akan dijual pada harga
RM45,000 sahaja.

Pembinaan PRR Harmoni
Madani Bestari Jaya ini
membuktikan jalinan
kerjasama strategik antara
Kerajaan Persekutuan,
kerajaan negeri dan syarikat
swasta dalam usaha
menyediakan kediaman selesa
dan mampu milik khususnya
kepada golongan rakyat yang
berpendapatan rendah.

Projek ini menyelesaikan
isu perumahan pekerja
ladang yang telah berlarutan
selama 27 tahun, dengan
BCB yang diwakili oleh
Pengasasnya, Tan Sri Vincent
Tan, menyerahkan tapak
tanah berkeluasan 20 ekar di
Ladang Sungai Tinggi secara
percuma untuk pembangunan
perumahan.

Projek ini melibatkan
pembinaan rumah teres
berkeluasan 1,200 kaki persegi
dilengkapi tiga bilik dan
dua bilik air yang dijangka
memberi manfaat kepada
1,250 penduduk, termasuk
245 keluarga pekerja ladang
dari Ladang Mary, Ladang
Nigel Gardner, Ladang Bukit
Tagar, Ladang Sungai Tinggi
dan Ladang Minyak.

Pekerja Estet tidak diabaikan
di bawah PRR Harmoni Madani

ANTARA pekerja estet melihat replika Program Residensi Rakyat (PRR) Harmoni Madani pada Majlis Pecah
Tanah projek tersebut pada 15 Februari lalu. - UTUSAN/AFIQ RAZALI

Memainkan peranan
penting dalam pelaksanaan
PRR Harmoni Madani Bestari
Jaya ini ialah KPKT di bawah
pimpinan Menterinya, Nga
Kor Ming, yang merancang
dan merealisasikan projek ini.

Hal ini disebut khas oleh
Perdana Menteri ketika
berucap pada maijlis itu
dengan berkata: “Projek
ini mengambil masa agak
panjang untuk dijayakan
sehingga Kor Ming berjaya
berunding dengan Vincent
yang bersetuju menyerahkan
sebahagian tanah untuk
projek ini. Kor Ming ambil
inisiatif runding dengan pihak
estet, majlis perbandaran,
kerajaan negeri dan bawa
kepada Jemaah Menteri
sebelum kita putuskan beri
peruntukan bagi tujuan
pembangunan PRR tersebut.”

Turut memberikan
kerjasama ialah Kerajaan
Negeri Selangor, melalui Exco
Perumahan dan Kebudayaan
Negeri Selangor, Datuk Borhan
Aman Shah, yang menyediakan
peruntukan RM35 juta dan
sokongan bagi memastikan
projek berjalan lancar.

Dalam usaha mempercepat
pembangunan projek
berkaitan rakyat, Perdana
Menteri menekankan
kepentingan mempercepatkan

Projek ini
sepatutnya
boleh menjadi

pemangkin kepada
lebih banyak

pembangunan
perumahan mampu
milik bagi pekerja
estet di seluruh
negara...”

proses kelulusan Kebenaran
Merancang (KM) bagi
mengelakkan pertambahan
kos sekiranya tertangguh
terlalu lama.

Dalam hal ini, beliau
memuji tindakan proaktif
Majlis Perbandaran Kuala
Selangor (MPKS) yang
menyegerakan proses
kelulusan KM bagi projek ini
dan mahu pihak berkuasa
tempatan (PBT) lain turut
mengambil pendekatan sama
untuk kesejahteraan rakyat.

“Terima kasih MPKS
percepatkan KM, bila
semua dah setuju, nak
tangguh kenapa? Kalau

semuanya mengikut aturan,
jangan lengahkan sebab
kalau tangguh akan ada
kos tambahan. Itu boleh
merugikan rakyat dan
kerajaan,” kata beliau.
Perdana Menteri
menegaskan PBT perlu
menyegerakan projek tersebut
bagi mengelakkan kelewatan
dalam urusan kelulusan
projek baharu yang akan
memberi kesan kepada rakyat.
Beliau memberikan contoh
di Kuala Lumpur, di mana
beliau menetapkan tempoh
40 hari bagi kelulusan setiap
projek yang dijalankan
untuk memastikan tiada
penangguhan yang boleh
menyebabkan kos tambahan
dan membebankan rakyat.
“Saya bagi contoh di Kuala
Lumpur, saya bagi masa
40 hari, saya mahu setiap
projek yang dijalankan perlu
mengikut jadual yang telah
ditetapkan. Saya tidak mahu
penangguhan projek kerana
dikhuatiri akan melibatkan
kos tambahan dan ini akan
membebankan rakyat,” ujar
beliau.

JADIKAN CONTOH
Sesungguhnya PRR
Harmoni Madani Bestari

Jaya ini bukan sekadar
projek perumahan biasa,

tetapi juga menjadi contoh
kepada inisiatif kerajaan
dalam menyelesaikan isu
perumahan pekerja estet yang
telah berlarutan sekian lama.

Seperti diharapkan oleh
Perdana Menteri, projek ini
sepatutnya boleh menjadi
pemangkin kepada lebih
banyak pembangunan
perumahan mampu milik
bagi pekerja estet di seluruh
negara jika kerjasama
erat terus terjalin antara
kerajaan, sektor swasta dan
rakyat dalam memastikan
pelaksanaan yang lancar dan
mengikut jadual.

Model pembangunan ini
diharap dapat diteruskan
di kawasan lain bagi
memastikan kesejahteraan
rakyat terus terbela selaras
dengan aspirasi Malaysia
Madani. Dengan penekanan
kepada keperluan pengurusan
yang bersih dan cekap bagi
mengelakkan pembaziran
serta penyalahgunaan dana,
model ini pasti akan berjaya.

Secara keseluruhannya,
projek ini mencerminkan
keberkesanan model
kerjasama antara kerajaan
dan sektor swasta dalam
menangani isu perumahan
yang sudah lama tertangguh.
Dengan harga jualan rumah
yang jauh lebih rendah
berbanding kos sebenar
pembinaan, inisiatif ini
membuktikan kerajaan
mampu menawarkan
penyelesaian perumahan yang
adil dan berdaya maju.

Komitmen Perdana Menteri
dalam memenuhi janji kepada
kaum India, khususnya
golongan pekerja estet,
terbukti melalui pelaksanaan
projek ini. Langkah ini
bukan hanya memastikan
golongan berkenaan mendapat
tempat tinggal yang selesa,
tetapi juga menjadi bukti
kesungguhan kerajaan dalam
memperluaskan pembangunan
perumahan rakyat di seluruh
negara.

Dengan model
pembangunan yang inklusif
seperti ini, Kerajaan Perpaduan
jelas menunjukkan kebajikan
kaum India tidak dipinggirkan,
malah diberi perhatian serius
demi kesejahteraan jangka
panjang mereka.

